Ɣur-nneɣ akkud yeḥbes, ass yedrem zedat n tmeddit, tameddit tewwi amkan tṣebḥit, ɣas nettucɣeb, amzun bḍen-t ad kkfun-t temsal. Yelli usebtar amaynut d acu kan ur nelli aradeg-s, baba mazal yesfeqad igran-ines yerɣa-n, seg-mi ara yalli wass alama yeɣli yiṭij netta yeddawar kan am unesnas yettwaḥbsen deg uxrib yin-s. Yemma tettmuqul-it seg waṭuc yellan di leḥiḍ yal tikkelt ad yewet imeṣṣaḍen-is d leḥnak-is, tekkat-d kan nehta-t s yismawen yemrabḍen n taddart, tettḥeqq aregaz-is yesleb .